AIŠKINAMASIS RAŠTAS

Dėl Molėtų rajono savivaldybės teritorijoje esančių kapinių sąrašų sudarymo ir jų skelbimo savivaldybės interneto svetainėje tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos žmonių palaikų laidojimo įstatymo 33 straipsnio 3 dalyje nustatyta, kad iki 2016 m. sausio 1 d. savivaldybės privalo pagal Vyriausybės nustatytus reikalavimus sudaryti jų teritorijoje esančių veikiančių, riboto laidojimo ir neveikiančių kapinių sąrašus ir skelbti juos savo interneto svetainėje.

Kapinių sąrašų sudarymo reikalavimų ir skelbimo savivaldybių interneto svetainėse tvarkos aprašo, patvirtinto Lietuvos Respublikos Vyriausybės 2008 m. lapkričio 19 d. nutarimo Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ (toliau – Tvarkos aprašas), 6 punktas reglamentuoja, kad savivaldybė kapinių sąrašą skelbia savo interneto svetainėje savivaldybės tarybos nustatyta tvarka.

Vadovaudamasi Tvarkos aprašo 6 punktu ir atsižvelgdama į Vyriausybės atstovo Utenos apskrityje tarnybos 2016 m. kovo 2 d. raštą Nr. 10-65(1.14) „Dėl informacijos pateikimo“, Molėtų rajono savivaldybės administracija parengė tarybos sprendimo projektą „Dėl Molėtų rajono savivaldybės teritorijoje esančių kapinių sąrašų sudarymo ir jų skelbimo Savivaldybės interneto svetainėje tvarkos aprašo patvirtinimo“.

Parengto tarybos sprendimo projekto tikslas – patvirtinti Molėtų rajono savivaldybės teritorijoje esančių kapinių sąrašų sudarymo ir jų skelbimo Savivaldybės interneto svetainėje tvarkos aprašą ir pavesti Molėtų rajono savivaldybės administracijai iki 2016 m. balandžio 10 d. parengti Molėtų rajono savivaldybės teritorijoje esančių kapinių sąrašus ir juos paskelbti Savivaldybės interneto svetainėje www.moletai.lt.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 41 punktas, 16 straipsnio 4 dalis;

Kapinių sąrašų sudarymo reikalavimų ir skelbimo savivaldybių interneto svetainėse tvarkos aprašo, patvirtinto Lietuvos Respublikos Vyriausybės 2008 m. lapkričio 19 d. nutarimo Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, 6 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomas teisės aktas.

Neigiamų pasekmių nenumatoma.

**4. Priemonės sprendimui įgyvendinti**

Parengti Molėtų rajono savivaldybės teritorijoje esančių kapinių sąrašus ir juos paskelbti Savivaldybės interneto svetainėje www.moletai.lt.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija. Sąrašus paskelbti iki 2016 m. balandžio 10 d.